Франсис Жам
Със своя син чадър…

Превод от френски: Пенчо Симов, 1978

chitanka.info

Със своя син чадър и с мръсните овчици,

със дрехите си, дъх на сирене разнесли,

отиваш към небето на хълма, подпрян

на гегата си от чимшир или от дъб.

Вървиш след куче и магаренце, понесло

товара — двата гюма — на гърба си щръклест.

Покрай ковачите на селото ще минеш,

след туй ще стигнеш планината ароматна,

където ще пасат овцете — бели храсти.

Натам се влачат пари, скриват върховете.

Натам се вият голобради лешояди

и мяркат се огньове сред мъглите нощни.

Оттам ще гледаш със спокойна доброта

духа на бог, обгърнал необятността.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.